Ansatt e-ID er en personlig e-ID som eies av en bedrift og som identifiserer bedriften og den ansatte. Den digitale ID-en ligger i en chip på et plastkort. Den ansatte kan bruke den til å logge inn på PC-en eller på offentlige digitale tjenester. Den kan også brukes til å signere dokumenter. Teknisk sett er Ansatt e-ID et digitalt sertifikat, en datafil som inneholder informasjon og en bekreftelse av din og bedriftens identitet. Legitimasjonsprosessen, som blant annet innebærer kontroll av pass og en callback-prosedyre for bedriften, er viktig fordi den er grunnlaget for denne bekreftelsen.